Adi Putra

Dato' Mohamed Hadi Putera bin Halim (lahir 26 Februari 1981) atau lebih dikenali sebagai Adi Putra merupakan seorang pelakon dan penyanyi lelaki Singapura. Beliau membuat penampilan sulung di televisyen Singapura pada 2003 menerusi drama Cinta Bollywood 2, dan terkenal dengan peranannya dalam filem Anak Halal (2007), Akhirat (2008), KL Gangster (2011-13), Aku Terima Nikahnya (2012), Langgar (2013), Balistik (2014), Isyarat Cinta (2015), Hanyut (2016), Makrifat Cinta (2018), Mat Kilau: Kebangkitan Pahlawan (2022), Jerangkung Dalam Almari (2022) dan Air Force The Movie: Selagi Bernyawa (2022). Beliau juga berjinak-jinak menceburi bidang muzik dengan melancarkan album studio solo perdananya, Kelahiran (2008).

Bagi peranan lakonannya di televisyen, beliau terkenal dengan watak Ridzuan dalam Akukah Tanggang? (2008), Reza dalam Na O Mei (2010), Indra Putra dalam Suria di Cordoba, Tengku Samson dalam Samson dan Delaila dan Zikir dalam Tentang Dhia (2011), Wahyu dalam Cinta Qaseh (2013), Fariz Adryan dalam Cinta Si Wedding Planner (2015) dan Alif dalam Sejadah Untuk Dia (2018). Selain peranan di televisyen dan filem, Adi juga terkenal dengan peranan di pentas teater termasuk Sri Mersing (2010) dan Di Bawah Lindungan Ka'bah (2014). 

Sehingga 2017, Adi telah menerima pelbagai anugerah dan pencalonan sepanjang kerjayanya termasuk Anugerah Bintang Popular Berita Harian, Anugerah Skrin dan Anugerah Melodi TV3. Pada 23 Disember 2017, beliau dianugerahkan Peringkat Kedua Darjah Indera Mahkota Pahang (DIMP) yang membawa gelaran Datuk oleh Sultan Pahang, Sultan Ahmad Shah.

Pada April 2018, beliau telah mengumumkan di laman Instagramnya bahawa beliau telah mendapat taraf warganegara Malaysia.

Kehidupan awal
Beliau dilahirkan sebagai Mohd Hadi Putera bin Halim pada 26 Februari 1981 di Singapura. Beliau merupakan anak bongsu daripada 3 adik-beradik dan berkelulusan dalam bidang Kejuruteraan di Institut Pendidikan Teknikal Singapura. Adi memulakan kerjaya awalnya sebagai budak penghantar Pizza Hut, kemudian bekerja sebagai kakitangan kedai serbaneka 7-Eleven dan seterusnya bekerja sebagai juruteknik penghawa dingin.Eddino Abdul Hadi (26 Januari 2014). Adi Putra's royal flush. The Star Online. Dicapai pada 3 September 2014. "Hard work, luck and looks shot former lighting technician Adi Putra to acting stardom". Beliau tiba di Kuala Lumpur pada tahun 2002, dan pada mulanya mahu menjadi warganegara Malaysia.

Kerjaya
Perjalanan kerjaya Adi bermula di Singapura sebagai model, pelakon dan pengacara di MediaCorp Suria. Pada ketika pertama kali berlakon, beliau pernah dikenali sebagai Hadi Putera. Beliau juga pernah menjadi duta syarikat Triways. Pekerjaan sepenuh masa pertamanya setelah menamatkan khidmat negara ialah sebagai juruteknik pencahayaan untuk siri televisyen Cina MediaCorp. Ketika berusia 21 tahun, beliau membuat penampilan sulung di televisyen Singapura pada 2002 menerusi drama Cinta Bollywood 2 yang turut dibintangi oleh Aaron Aziz dan Suhailah Salam, beliau kemudian membintangi drama Anak Metropolitan musim kedua, yang mana beliau memegang watak sebagai instruktor gimnasium. Pada tahun 2003, beliau menyertai pertandingan kecantikan yang dianjurkan oleh majalah gaya hidup dan hiburan Melayu Singapura Manja dan dinobatkan sebagai Encik Fotogenik.

Beliau berhijrah ke Malaysia pada 2004 di mana kerjaya lakonan beliau bermula dan meniti puncak populariti. Beliau melakonkan watak sebagai Zainuddin dalam drama Haryati musim kedua yang dibintangi oleh Lisdawati dan Rusdi Ramli dan bersiaran di TV1. Ini diikuti oleh watak sebagai Carl Zafran dalam Tak Tercapai Akalmu. Ditanya mengenai watak Carl dalam Tak Tercapai Akalmu, Adi berkata: "Saya lakonkan peranan yang berbeza, dari seorang anak yang tidak berterima kasih kepada adik lelaki yang kurang bernasib baik. Jadi memegang watak Carl yang mengalami kesulitan menyatakan perasaannya agak mencabar buat saya."

Pada tahun 2006, Adi berlakon di samping Eja dalam drama Mya Zara yang bersiaran di Slot Samarinda TV3. Beliau membuat penampilan filem pertama menerusi filem sejarah 1957: Hati Malaya arahan Shuhaimi Baba yang ditayangkan pada 25 Oktober 2007. Dalam filem ini, Adi menjayakan watak Syed Alwi Al-Hadi. Beliau kemudian berlakon bersama Farid Kamil, Fauzi Nawawi, Fizz Fairuz, Maya Karin dan Fasha Sandha dalam filem aksi arahan Osman Ali, Anak Halal yang ditayangkan pada 13 Disember 2007.

Adi melakonkan watak sebagai Ridzuan dalam drama Akukah Tanggang? yang memulakan tayangan perdana di Slot Lagenda TV3 pada 28 Julai 2008. Ia turut dibintangi oleh Fasha Sandha, Aida Radzwill, Jalaluddin Hassan, Wan Hanafi Su, Fizz Fairuz, Almy Nadia dan Fauziah Nawi,Akukah Tanggang & Mahsuri bakal ditayangkan di TV3 Sensasi Selebriti (22 Julai 2008). Diperoleh pada 17 Ogos 2015. Beliau turut menyumbangkan suaranya dengan menyanyikan lagu tema drama ini, "Kelahiran".Metra Syahril Mohamed (5 Ogos 2008). Ady menyanyi sekadar hobi  Utusan Malaysia. Diperoleh pada 17 Ogos 2015. Beliau melancarkan album solo pertama, Kelahiran yang memuatkan sebanyak 11 lagu, dikeluarkan pada tahun yang sama.Profil popular Adi Putra  Kosmo! (3 Oktober 2010). Dicapai pada 1 November 2010.

Sepanjang 2009 dan 2010, Adi tidak berlakon filem, sebaliknya lebih menumpukan perhatian kepada drama dan telefilem. Di dalam drama Kala Hati arahan Harris Fadhilah, Adi menjayakan watak utama bersama Dynas. Pengurus Besar Kumpulan Pengurusan Jenama Grand Brilliance, Nurul Aini Abu Bakar berkata: "Kami cuba memberikan yang terbaik kepada penonton kami terutama penggemar-penggemar slot ini. Untuk itu, kami telah memilih siri ‘Kala Hati’ untuk mengisi slot ini kerana ianya menarik untuk ditonton oleh seisi keluarga. Watak utama yang dilakonkan oleh Adi Putra dan Dynas semestinya memberikan impak yang sangat berkesan disamping diperkuatkan lagi oleh pelakon-pelakon yang tidak boleh disangkal lagi kehebatannya menambahkan lagi perisa di dalam kisah ‘Kala Hati’ ini." Drama ini mengisahkan Faizal, seorang pemuda yang kacak dan baru kembali setelah menamatkan pengajiannya di Amerika. Adi menjayakan watak utama bersama Elly Mazlein dalam drama Na O Mei arahan Fairuz Loy dengan skrip ditulis oleh Rozie Rashid yang diilhamkan dari kisah benar mengenai gadis Siam yang berkahwin dengan lelaki Melayu dan mempunyai anak dinamakan Na O Mei.

Selepas sekian lama berehat panjang dari berlakon filem, Adi kembali beraksi menerusi filem HAQ arahan bersama Hor Chee Leong dan Jumaatun Azmi. Dalam filem ini, Adi melakonkan watak Badrul Ibrahim. Feride Hikmet Atak dari mSTAR Online mengulas: "Haq sebuah filem yang membuatkan penonton keliru dengan jalan cerita yang hendak ditampilkan". 

Bekerjasama bersama Syamsul Yusof, beliau menjadi pelakon utama bersama Aaron Aziz, Soffi Jikan, Syamsul dan Zizan Razak menerusi filem aksi pecah panggung, KL Gangster yang ditayangkan pada 9 Jun 2011 di mana beliau memegang watak Jai, adik kepada Malek lakonan Aaron Aziz.KL Gangster, Filem Aksi Yang Realistik , gua.com.my, 9 Jun 2011. Dicapai pada 21 Jun 2011. Ady menjayakan watak bersama Sari Yanti dalam siri drama Suria Di Cordoba yang memulakan siaran pada 7 Jun di Astro Prima. Drama ini menjalani penggambaran di dua bandar utama Sepanyol—Cordoba dan Madrid dan juga di Malaysia—Kuala Lumpur dan Lembah Kelang, Selangor. Adi memegang watak sebagai Indra Putra. Beliau berpasangan bersama Nora Danish dalam filem romantik Aku Terima Nikahnya arahan sulung Eyra Rahman yang ditayangkan pada 11 Oktober 2012. 

Dalam filem aksi jenayah 2013, Langgar arahan sulung Syed Hussein, Adi memegang watak sebagai Nizam, seorang pemuda biasa yang ingin menuntut keadilan atas isteri dan bakal bayinya akibat dibunuh oleh sekumpulan samseng. Filem ini turut dibintangi oleh Namron, Zul Huzaimy, Hans Isaac, Nasrizal Ngasri, Khir Rahman dan Natasha Hudson.Raziatul Hanum A. Rajak (4 April 2013). Langgar bukan filem aksi kosong Sinar Harian. Diperoleh pada 22 April 2013.

Beliau kembali menjayakan watak Jai dalam prekuel filem KL Gangster, KL Gangster 2, bagaimanapun dua bulan sebelum ditayangkan, salinan filem ini mula tersebar di internet. Namun demikian, ia berjaya mencuri perhatian penonton biarpun sekadar meraih kutipan lebih rendah berbanding filem terdahulu.Nazeri Nong Samah (7 October 2013). KL Gangster 2 isytihar perang  Utusan Malaysia. Retrieved on 1 March 2014.

Pada 9 Januari 2014, beliau berlakon dalam filem aksi jenayah Balistik arahan Silver Chung. Adi menjayakan watak sebagai Nizam, rakan karib Saga lakonan Rosyam Nor dan suami kepada Salina lakonan Rita Rudaini. Beliau membuat kemunculan khas dalam filem komedi jenayah Amir dan Loqman Pergi ke Laut arahan Mamat Khalid. Adi berlakon dalam satu-satunya drama lakonannya bagi tahun 2014, Zahira yang mana beliau melakonkan watak Iqbal dan menjadi hero utama Zara Zya yang memegang watak tajuk.

Adi bersama-sama Nasha Aziz serta barisan pelakon lain menjayakan pementasan teater adaptasi dari novel 1938 karya sasterawan Indonesia Hamka, Di Bawah Lindungan Ka'bah yang dipentaskan di Istana Budaya dari 10 hingga 18 Mei 2014.

Adi menjayakan watak sebagai Iskandar, seorang pemuda yang cacat pendengaran dalam filem drama arahan Bade Hj. Azmi, Isyarat Cinta yang turut dibintangi oleh Liyana Jasmay dan Fizo Omar. Untuk menjayakan peranannya, beliau menghadiri kelas bahasa isyarat.

Adi digandingkan kembali bersama Nora dalam filem romantik Suami Aku Ustaz arahan Ghaz Abu Bakar, ditayangkan pada 14 Mei 2015. Filem yang diadaptasikan daripada novel dengan tajuk yang sama hasil nukilan Hannah Dhaniyah mengisahkan tentang seorang pelajar sekolah menengah, Alisa yang dipaksa untuk berkahwin dengan sepupunya dan guru agama di sekolahnya, Ustaz Hafiz.

Pada 30 Disember 2015, Adi bergandingan bersama pendatang baharu, Mira Filzah sebagai pelakon utama drama adaptasi novel terbitan Penulisan2U, Cinta Si Wedding Planner yang mengisahkan Izara Batrisya (Mira Filzah) seorang gadis bercita-cita tinggi dalam bidang perancang perkahwinan bertemu dengan seorang lelaki penuh egois, Fariz Adryan (Adi) sehingga membawa mereka ke jinjang pelamin. Dalam drama ini, beliau memegang watak sebagi Faiz Adryan. Siri ini mencatatkan jumlah tontonan sebanyak 4.5 juta.

Adi merupakan salah seorang pelakon utama filem Hanyut arahan U-Wei Hj Saari yang ditayangkan pada 24 November 2016 selepas sekian lama tertangguh. Dalam filem yang diadaptasi dari novel Almayer's Folly karya Joseph Conrad, beliau memegang watak sebagai Dain Maroola. Dalam satu temuramah bersama Sinar Harian, Adi berkata Watak Dain sedikit sebanyak memberi cabaran baru buatnya: "Daim hidup sekitar tahun 1800 yang mana, kita tidak mengetahui bagaimana slanga bahasa Melayu yang digunakan pada ketika itu. Saya cuba mencari slanga yang tepat di internet namun tak berjaya menemuinya. Jadi, saya perlu merujuk slanga yang hampir serupa pada tahun itu."

Beliau berlakon bersama Janna Nick, Izara Aishah dan pelakon Indonesia, Irwansyah dalam drama gabungan kerjasama tiga negara–Malaysia, Singapura dan Indonesia, Dia arahan Eoon Shuhaini yang bersiaran di TV3 dari 14 Oktober 2017 - 11 Mac 2018. Bermula 1 Januari 2018, Adi memegang watak sebagai Alif, seorang pemuda yang dihukum penjara selama 10 tahun, namun kemunculan semulanya tidak diterima masyarakat setelah dibebaskan dalam drama Sejadah Untuk Dia arahan Rahila Ali terbitan Skop Productions. Ia turut dibintangi oleh Rashidi Ishak, Ben Amir, Tania Hudson dan Wawa Zainal.

Beliau seterusnya muncul dalam filem drama biografi romantik, Makrifat Cinta arahan Kamal G, beliau memegang watak Rizal. Filem ini ditayangkan pada 1 Februari 2018 dan turut dibintangi oleh Nora Danish, Nabila Huda dan Syamsul Yusof. Selepas Sejadah Untuk Dia, Adi menjayakan watak sebagai Fikri dalam siri TV Teratai Kemboja, beliau digandingkan sekali lagi dengan Fasha Sandha. Drama ini menjalani penggambaran di Kemboja dan bersiaran di Slot Zehra pada 13 April 2018.

Adi menjayakan watak Mat Kilau, pejuang Melayu yang menentang pentadbiran British di Pahang dalam filem biografi sejarah, Mat Kilau: Kebangkitan Pahlawan arahan Syamsul Yusof yang memulakan penggambaran pada April 2018. Syamsul mengulas mengenai pemilihan Adi untuk watak Mat Kilau: "Pemilihannya adalah kerana dia mampu menjiwai watak tersebut dan saya yakin dia sebagai pelakon berpengalaman akan membawakan watak ini dengan baik,".

Kehidupan peribadi
Beliau berkahwin dengan Zuhaida Yusof pada 14 April 2006 dan dikurniakan seorang anak perempuan yang bernama Zara Adelia yang dilahirkan pada 18 Oktober 2012 sebelum bercerai pada Mac 2017 dan kemudian bernikah semula pada Januari 2018. Adi berkahwin kali kedua dengan Norshahida Dzolkifly pada 20 Jun 2016 sebelum bercerai pada Mac 2017. Adi dalam satu kenyataan di laman Instagram beliau memberitahu tidak lagi mempunyai sebarang hubungan dengan kedua-dua isterinya dan memfailkan perceraian dengan Aida di Mahkamah Syariah Kuala Lumpur pada 3 Mac 2017.

Adi didakwa oleh bekas isterinya, Norshaida Zolkifly kerana menggunakan sijil perkahwinannya secara berniat jahat untuk menjalankan perniagaan di luar negara, menggunakan namanya tanpa persetujuannya. Laporan polis dibuat oleh Norshaida pada 10 Disember 2017. Adi mengumumkan di laman Instagram miliknya pada April 2018 bahawa beliau telah menerima taraf warganegara Malaysia. Selain beliau, isteri dan anak-anaknya turut memperoleh kewarganegaraan Malaysia.

Beliau merupakan penyokong tegar Barisan Nasional dan turut menunaikan tanggungjawab mengundi pada pilihan raya umum ke-14 yang diadakan pada 9 Mei 2018.

Filemografi

Filem
 Tahun  Tajuk  Watak  Catatan 2007  1957: Hati Malaya Syed Alwi Al-Hadi  Filem pertama, penampilan khas  Anak Halal Erzan 2008 Akhirat  Ari  Histeria  Cikgu Helmi  2010 2 Hati, Satu Jiwa  Juga sebagai peneka produksi 2011 Haq Bad  KL Gangster  Jai  Don 2 Peguam   Penampilan pertama untuk filem Bollywood  2012  Aku Terima Nikahnya Johan 2013  Langgar  Nizam  KL Gangster 2  Jai 2014  Balistik Inspektor Nizam Amir dan Loqman Pergi ke Laut  Mamat  Penampilan khas 2015  Isyarat Cinta Iskandar  Suami Aku Ustaz Ustaz Hafiz  Juga sebagai lakon layar  2016  Hanyut Dain Maroola  2017  Kanang anak Langkau: The Iban Warrior Kopral Omar  2018  Makrifat Cinta  Rizal 2022 Mat Kilau: Kebangkitan Pahlawan Mat Kilau Jerangkung Dalam Almari  Fikri  Air Force The Movie: Selagi Bernyawa  Mejar Adnan Zaid Rahmat / Lejen   Seratus Pembaca Surat Khabar  Penampilan khas  2023 Syaaban  Shabby Juga sebagai pengarah, penulis skrip dan penerbit  2024 Saazish Inspektor Ray Filem usahasama Malaysia-Punjabi 

Telefilem
 Tahun  Tajuk  Watak Saluran TV  Catatan 2005  Juminten   MediaCorp Suria Telefilem pertama  Dakapan Senja   2006  Kasih Rela Ku Pujuk 2007 Kalis Cinta BorhanTV32008  Kehangatan Lantana Hakim  Kelahiran Teristimewa  Abdul Muhaimin 2009  Paku Di Dinding Hati Fazli   Astro Prima Anak Cucu Tokwan  Mansor  TV22010  Emily  Uria Hannan  TV3 Mencintaimu  Airil  TV1 Qasidah Buat Laila    Astro Oasis  Aku Cinta Padamu   2011  Mengurai Rindu   TV3 Air Mata Salina Azman Karma Salina   Flamenco di Hatiku Irsyad/Azhan  Astro Prima  Sumpah Anjasmoro Zahid  TV3 Kasih Suraya    Cinta Zanita   2012  Di Langit Lazuardi  Rauf  TV9 Maharku Untukmu  Putera  TV3 Jauh  Fikri  Astro Citra Lailatul Qadar Hasbullah  TV9 Fantasi Si Laila    TV22013  Siapa Aku di Hatimu   Ijab dan Qabul  Imran  TV3 Serindu Taj Mahal  Shahrizal  2015  3 Hari Menanti Mati Shahrul 2016  Teroka  Borhan  Cinta Si Wedding Planner Raya  Fariz Adryan  Permata Rasul  Salahuddin Alayubi  Astro Oasis Jauh Fikri Astro Ria 2017 D'Kayangan  Mahadi  TV12018 Mentari Khalid TV3 Kelir Badrul TV1 2019 Aku Belum Mahu Mati IrfanTV32021 Epilog: Aku Yang Kau Gelar Isteri Ezlan Rabak Azri2022 Kasih Dia RashdanTV2 Kerana Dia Isteri Halimi

 Drama 
 Tahun  Tajuk  Watak Saluran TV  Catatan 2002  Cinta Bollywood 2  SheikhMediaCorp Suria Drama pertama  Anak Metropolitan 2  Khairul Rahsia Perkahwinan2003 E.C. Yusri 2004  Haryati 2  ZainuddinTV12006 Tak Tercapai Akalmu Carl Zafran  Mya Zara  Azlan TV3 Kerana Dosa Kelmarin  TV12007  Kasih Suci  LukeTV3 Spa Q  Nasir2008  Akukah Tanggang  Ridzuan Abadi Sebuah Cinta  Irwan  Mat Jenin Mat Jenin  TV9 KL Menjerit The Series  ShahrolAstro Ria Jangan Main Belakang 7 Tahun Menggendang Cinta   TV12009  Kala Hati  Faizal TV3 Issandra  Irfan TV2 2010  Na O Mei  Reza TV3  Chinta  Amar/Rasul Iman dua watak Penunggu Gunung RayaIblis Nur Kasih di Jabal Rahmah  HarunTV12011  Bidadari Dari Raudhah Khir Suria Di Cordoba  Indra Putra Astro Prima Mantera Anjasmoro ZahidTV3 Samson & Delaila Tengku Samson Tentang Dhia  Zikir  Kala Terbit Cinta  Munir TV AlHijrah 2013  Sehangat Asmara  Zainal Arief Astro Mustika HD Teduhan Kasih  EhsanTV3 Cinta Qaseh  Wahyu  Ammara Batrisya  Rayyan  2014  Zahira  Syed Iqbal  2015 Cinta Si Wedding Planner  Fariz Adryan  2016 Lambaian Ramadan  Adam 2017  My Sweet Lavender  Amirul TV9 Dia  Zaid TV32018  Sejadah Untuk Dia  Alif Astro Oasis  Teratai Kemboja  FikriTV3 Bahagia Bukan Bidaan Nik Zachary 2020 Bicara Cinta Rais 2021 Aku Yang Kau Gelar Isteri Ezlan 2022 PA Lelaki Kerek Irshad TV Okey 2024 Lelaki Itu Syed Mirza dan adik kembarTV3 dua watak  2025 Sekam Di Dada Nasir

 Teater 
 Tahun  Tajuk  Watak 2005  Rubiah   Alanghttp://blog.azhad.com/2005/05/teater-rubiah.html 2010  Sri Mersing  Damak  2013  Akulah  Dato’ Seri Hilal Ashwad 2014  Di Bawah Lindungan Ka'bah  Hamid 

Televisyen
 Tahun  Tajuk Peranan Saluran TV 2018 Ketuk-Ketuk Ramadan Artis undangan TV1

Diskografi

Album
 Tajuk Maklumat album Kelahiran (Akukah Tanggang)  Dikeluarkan: 2008
 Label: —
 Format: Cakera padat, kaset

Single
 Tahun Tajuk lagu  2011 2012  

Videografi

Muzik video
 Tahun  Tajuk lagu  Penyanyi 2024 "Dulu Kini dan Akhirnya"Marsha Milan "Hening Rindu"

Aktivisme
Pada Julai 2013, beliau bersama-sama dengan Neelofa, Nora Danish, Fiza Sabjahan, Amar Asyraf, Nelydia Senrose, Tasha Shilla dan Aiman Hakim Ridza telah dilantik sebagai duta untuk kempen Anugerah Syawal 2013 oleh TV3. Menurut TV3 "pelantikan selebriti ini adalah untuk mempromosikan program-program di televisyen dan radio sepanjang bulan Syawal.

 Anugerah dan pencalonan 
 Tahun Anugerah Kategori Karya tercalon Keputusan 2010 Anugerah Bintang Popular Berita Harian ke-24 Pelakon TV Lelaki Popular  rowspan="4"  2011Anugerah Bintang Popular Berita Harian ke-25 Pelakon Filem Lelaki Popular   Pelakon TV Lelaki Popular  Artis Lelaki Anggun Bergaya Anugerah Skrin ke–15 Pelakon Lelaki Terbaik Filem KL Gangster  Pelakon Pembantu Lelaki Terbaik Drama Airmata Nur Salina 2012Anugerah Bintang Popular Berita Harian ke-26 Pelakon Filem Lelaki Popular  rowspan="9"   Pelakon TV Lelaki Popular  Watak Jahat dalam Filem / Drama Popular  Artis Lelaki Stailo  Gandingan Serasi di Layar (bersama Nora Danish)  Anugerah Seri Temasek 2013 Anugerah Harapan Seri Temasek  2013Anugerah Bintang Popular Berita Harian ke-27 Pelakon Filem Lelaki Popular   Pelakon TV Lelaki Popular  Artis Lelaki Stailo  Anugerah Skrin ke–17 Pelakon Lelaki Terbaik Filem Langgar  Anugerah Melodi ke–3 Anugerah Artis Sensasi  rowspan="5"  2014Anugerah Bintang Popular Berita Harian ke-28 Pelakon Filem Lelaki Popular   Pelakon TV Lelaki Popular  Gandingan Serasi Di Layar (bersama Zara Zya)  Anugerah Stail EH!  Selebriti Lelaki Paling Seksi  2015 Anugerah Skrin ke–19 Pelakon Lelaki Terbaik Filem Isyarat Cinta  2017 Anugerah Skrin ke–21 Pelakon Lelaki Terbaik Filem Hanyut  2018 Anugerah Skrin ke–22 Pelakon Lelaki Terbaik Drama Rantaian Teratai Kemboja  2019 Festival Filem Malaysia ke-30 Pelakon Pembantu Lelaki Terbaik Makrifat Cinta 2022Festival Filem Malaysia ke-32Pelakon Lelaki Terbaik Air Force The Movie: Selagi Bernyawa  Mat Kilau: Kebangkitan Pahlawan  2023 Anugerah Bintang Popular Berita Harian ke-35 Aktor Filem Popular   2025 Anugerah Melodi Terhangat 2025 Anugerah Selebriti Maskulin Terhangat   

Darjah kebesaran
Darjah kebesaran di Malaysia
 30px  
50px Darjah Kebesaran Mahkota Pahang Yang Amat Mulia Peringkat Kedua, Darjah Indera Mahkota Pahang -- Dato' (24 Oktober 2017) 

Rujukan

Pautan luar
 Laman web rasmi





Kategori:Kelahiran 1981
Kategori:Orang hidup
Kategori:Orang dari Singapura
Kategori:Pelakon lelaki Singapura
Kategori:Penyanyi lelaki Singapura
Kategori:Orang Singapura berketurunan Melayu
Kategori:Muslim Singapura
Kategori:Pelakon televisyen Singapura
Kategori:Pelakon filem Singapura
Kategori:Pelakon lelaki Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pengarah filem Malaysia
Kategori:Penulis skrip Malaysia
Kategori:Penerbit filem Malaysia
Kategori:Penerima Darjah Indera Mahkota Pahang